**Workshop**

**“O zi de activitate în SCC Romania”**

Proiectul „Programe de studii flexibile și competitive pentru IT&C în Regiunea de Dezvoltare Nord-Est (CompetIT&C)” își propune să contribuie la adaptarea și îmbunătățirea programelor de studii de licență și master în domeniul IT&C, precum și la creșterea competențelor absolvenților de studii în acest domeniu prin corelarea acestora cu specificul pieței regionale de forță de muncă. În egală măsură, un obiectiv strategic ce poate fi valorificat în cadrul Clusterului Regional Inovativ îl constituie elaborarea, în cadrul proiectului, a unei analize a industriei IT&C din Regiunea Nord-Est și a unei strategii de dezvoltare a industriei cu orizont 2030.

Proiectul este implementat de Asociația de Dezvoltare Intercomunitară EURONEST în calitate de beneficiar, împreună cu partenerii săi regionali: Universitatea „Al.I. Cuza” din Iași, Universitatea Tehnică “Gheorghe Asachi” din Iaşi, Universitatea „Vasile Alecsandri” din Bacău şi Universitatea „Ștefan cel Mare” din Suceava.

Proiectul propune o viziune integrată, cuprinzând deopotrivă:

1. procesul de dezvoltare sau modernizare de programe de studii universitare de masterat (inclusiv bilingve sau în limbi de circulație internațională)
2. operațiuni de creare sau completare a calificărilor din Registrul Național al Calificărilor în Învățământul Superior în conformitate cu cerințele pieței muncii
3. formare, documentare și transfer de bune practici (inclusiv prin cooperare inter-regională și transnațională) pentru personalul implicat în dezvoltarea programelor de studii și a asigurării calității în învățământul superior
4. promovarea șanselor de integrare pe piața muncii prin parcurgerea de programe universitare în domeniul IT&C de către persoane din grupuri dezavantajate.

Workshop-ul pune în prim plan nevoia adaptării și îmbunătățirii programelor de studii în domeniul IT&C, în vederea corelării competenţelor viitorilor absolvenţi cu cerinţele pieţei muncii. În acest scop, acest prim workshop realizat la Universitatea „Vasile Alecsandri” din Bacău se desfăşoară cu sprijinul reprezentanţilor firmei SCC Services Romania.

Evenimentul va reuni studenți de la programele de licență, master, cadre didactice precum și agenți economici din domeniu IT&C.

**Agendă Workshop**

**“O zi de activitate în SCC Romania”**

**Vineri 21 Noiembrie 2014**

|  |  |
| --- | --- |
| 13:30 – 13:45 | Înregistrare participanţi, primirea invitaţilor în sală |
| 13:45 – 14:00 | Prezentarea proiectului CompetIT&C |
| 14:00 - 14:30 | Prezentare generală a SCC România şi a grupului Rigby |
| 14:30 - 15:00 | SCC Romania: servicii şi activităţi, colaborarea cu Universitatea „Vasile Alecsandri” din Bacău |
| 15:00 - 15:15 | Coffee break |
| 15:15 - 15:45 | Cum ne putem pregăti pentru o carieră în SCC |
| 15:45 - 16:00 | Întrebări și răspunsuri. Dezbateri |